stanford-oval/wikipedia huggingface dataset:
עונת 2010/2011 בליגת העל בכדורסל
פלייאוף עליון

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר | משחק הגמר | משחק הגמר |
 
|   | 1 |  מכבי תל אביב | 94 | 92 | 92 |  |  |   |  |  |  |  |  |  |  |  |  |  |  |  |  |  |  |  |  |
|  | 8 |  ברק נתניה | 72 | 78 | 78 |  |  |   |  |  |  |  |  |  |  |  |  |  |  |  |  |  |  |  |  |
|  | 8 |  ברק נתניה | 72 | 78 | 78 |  |  |   |   | 1 |  מכבי תל אביב | 100 |   |   |   |   |   |  |  |  |  |  |  |  |  |
|  |  |  |  |  |  |  |  |   |   | 1 |  מכבי תל אביב | 100 |   |   |   |   |   |  |  |  |  |  |  |  |  |
|  |  |  |  |  |  |  |  |   |   | 5 |  מכבי ראשון לציון | 77 |   |   |   |   |   |  |  |  |  |  |  |  |  |
|  | 4 |  בני השרון | 91 | 79 | 75 | 95 |  |   |   | 5 |  מכבי ראשון לציון | 77 |   |   |   |   |   |  |  |  |  |  |  |  |  |
|  | 4 |  בני השרון | 91 | 79 | 75 | 95 |  |   |  |  |  |  |  |  |  |  |   |  |  |  |  |  |  |  |  |
|   | 5 |  מכבי ראשון לציון | 82 | 81 | 82 | 105 |  |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   | 1 |  מכבי תל אביב | 91 |   |   |   |   |
|  |  |   |   |   |   |   |   |   |   |   |   |   |   |   |   |   |   |   | 2 |  הפועל גלבוע גליל | 64 |   |   |   |   |
|   | 3 |  הפועל ירושלים | 90 | 69 | 86 |   |   |   |  |  |  |  |  |  |  |  |   |  |  |  |  |  |  |  |  |
|  | 6 |  מכבי אשדוד | 66 | 68 | 76 |   |   |   |  |  |  |  |  |  |  |  |   |  |  |  |  |  |  |  |  |
|  | 6 |  מכבי אשדוד | 66 | 68 | 76 |   |   |   |  | 3 |  הפועל ירושלים | 80 |   |   |   |   |   |  |  |  |  |  |  |  |  |
|  |  |  |  |  |  |  |  |   |  | 3 |  הפועל ירושלים | 80 |   |   |   |   |   |  |  |  |  |  |  |  |  |
|  |  |  |  |  |  |  |  |   |   | 2 |  הפועל גלבוע גליל | 98 |   |   |   |   |   | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד |  |
|  | 2 |  הפועל גלבוע גליל | 77 | 66 | 89 | 72 |   |   |   | 2 |  הפועל גלבוע גליל | 98 |   |   |   |   |   | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד |  |
|  | 2 |  הפועל גלבוע גליל | 77 | 66 | 89 | 72 |   |   |  |  |  |  |  |  |  |  |  |  |  |  |  |  |  |  |  |
|   | 7 |  הפועל חולון | 59 | 77 | 73 | 65 |   |   |   |   |   |   |   |   |   |   |   |   | 3 |  הפועל ירושלים | 94 |   |   |   |   |
|   |   |   |   |   |   |   |   |   |   |   |   |   |   |   |   |   |   |   | 5 |  מכבי ראשון לציון | 74 |   |   |   |   |
פלייאוף התחתון

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| מכבי חיפה | 1-3 | עירוני אשקלון | 67:74 | 62:57 | 72:91 | 89:96 |  |
במסגרת זו מכבי חיפה ניצחה את עירוני אשקלון 1:3 בסיכום הסדרות.
כדורסלנים מצטיינים

לי ניילון מבני השרון היה מלך הסלים עם 18.2 סלים למשחק.
דן גרונפלד מבני השרון היה מלך הסלים הישראלי עם 13.7 סלים למשחק
אלישי כדיר מהפועל גלבוע גליל נבחר לשחקן העונה.
ראו גם

גביע המדינה בכדורסל 2010/2011
גביע ווינר בכדורסל 2010/2011
עגורן נייד

עגורן נייד מדגם ליבהר LTM 1200-5.1
עגורן נייד עם כושר הנפה של 130 טונות
עגורן נייד זחלי
עגורן נייד או מנוף נייד הוא עגורן כבד המותקן על גבי משאית כבדה, ותפקידו להניף משא כבד באתרי בנייה, עבודות תשתית (כגון בניית גשרים), מחצבות וכן משמש להקמת עגורני צריח באתרי בנייה. לעגורנים כאלו יש כושר הנפה של כמה עשרות עד כמה מאות טונות, ובגדולים שבהם אפילו 1000 טונות ומעלה.
מבנה והנדסה

העגורן הנייד מורכב לרוב על גבי משאית כבדה בעלת מספר רב של גלגלים גדולים (לרוב 10), מאחר שהוא גדול מאוד וכבד (יותר מ-15 טונות), ויש לפזר את משקלו הרב על פני הכביש. מנוף כזה מסומן כ-AT, קיצור של All-Terrain, "כל-שטח". יש גם עגורנים ניידים שנעים על גבי זחלים, והם מיועדים בעיקר לאתרי עבודה שבהם אין דרכים סלולות ולא מורשים לנוע על כבישים. מנוף כזה מסומן כ-RT, קיצור של Rough-Terrain, "שטח מחוספס". בנוסף, המרכב כולל חצובות (רגליים מייצבות) ומשטח למשקולות שמונעות מהעגורן להתהפך. תא המפעיל של המנוף לרוב נפרד מתא הנהג של המשאית, על מנת להקנות ראות מקסימלית הן בתפעול העגורן והן בנהיגה בכביש.
העגורן עצמו מורכב מזרוע טלסקופית (Boom) שנפתחת לאורך של כמה עשרות מטרים. בקצה יש כבל חזק עם וו המחובר למערכת גלגלות. עגורנים כבדים יותר כוללים גם תורן נוסף, שמתחבר למשקולת כבדה ומטרתו לאזן את הכלי, לתמוך בזרוע ההנפה הראשית ולמנוע מהעגורן להתהפך בגלל משא כבד מידי.
שימוש

לעגורנים הניידים שימושים רבים:
פריקה והעמסה של משאיות וסמי-טריילרים, כולל משא כבד ומטען חריג.
הנפת קורות בטון, הקמת גשרים.
הקמת עגורני צריח באתרי בנייה.
בישראל מפעילות העגורנים הניידים הגדולות ביותר הן קבוצת תעבורה ומנופי אבי.
הערות שוליים

↑  ראו Counterweight בוויקיפדיה באנגלית.
| --- | --- |
בקרת זהויות :  NLI: 987007537375005171  GND: 4170283-9  LCCN: sh98005235  NKC: ph122927
עורפנית סורית

| עורפנית סורית> מיון מדעי |
| --- | --- |
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: נמליים
תת־משפחה:: ריחניות
סוג:: עורפנית
מין:: עורפנית סורית
שם מדעי
 Bothriomyrmex syrius ‏פורל, 1910

עורפנית סורית (שם מדעי: Bothriomyrmex syrius) היא מין של נמלה הנפוץ במזרח התיכון, ובפרט בסוריה, כמשתמע משמה.
העורפנית היא טפיל המשתלט על קני נמלים, והיא מפורסמת בזכות דרך ההשתלטות המיוחדת שלה על הקנים - המלכה העורפנית חודרת לקן של הנמלים האחרות והורגת את מלכתם.
בישראל העורפנית נפוצה בעיקר במרכז הארץ, שם היא משתלטת על קני הבנאית הארץ-ישראלית (tapinoma israele).
תיאור חיצוני

פועלות העורפנית הן נמלים בגודל ממוצע: כ-2–3 מילימטרים. צבען חום בהיר, כמעט צהוב.
אורך המלכה הוא כחמישה מילימטרים. בטנה תפוחה וגדולה ביחס לגופה. צבעה של המלכה הוא חום כהה, אך הקרום שבין חלקי הגוף השונים הוא צהוב.
העורפנית מפרישה ריח חריף, הדומה לריח שמפרישה הנמלה הבנאית.
התנהגות וההשתלטות על קני הנמלה הבנאית

העורפנית חיה במושבות קטנות יחסית של כמה עשרות עד כמה מאות פריטים. המושבות נוסדות כאשר מלכה עורפנית מופרית נכנסת לקן של הנמלה הבנאית. העורפנית מפרשה פרומון דומה לזה שמפרישה המלכה הבנאית, וכך הפועלות אינן מזהות אותה. העורפנית מחפשת את המלכה הבנאית, וכשהיא מוצאת אותה היא עורפת את ראשה.
לאחר ההרג ממשיכה המלכה להפריש את הפרומון המלכותי ומתחילה להטיל ביצים. הנמלים הבנאיות מתייחסות אליה כאל מלכתן, ומטפלות בביצים וברימות הבוקעות מהן. במשך הזמן הולכות העורפניות ומתרבות במושבה, ומספר הבנאיות הולך ופוחת. הבנאיות שנשארות הופכות לשפחות של העורפניות, ואלו האחרונות חיות מאוכל שהבנאיות מלקטות עבורן.
בסופו של דבר מתות כל הנמלים הבנאיות במושבה, כי אין אף מלכה שתוליד דור חדש. המושבה העורפנית הופכת לעצמאית. המושבה העצמאית חיה בעיקר מטל דבש של כנימות שורש. לאחר זמן מה, היא עוזבת את הקן של הנמלה הבנאית, ונודדת למקומות לחים מתחת לאבנים.
מעוף הכלולות של העורפנית מתרחש באביב. אחריו יוצאות המלכות המופרות לחפש קנים חדשים להשתלט עליהם.
עורך תסריט

עורך תסריט הוא בעל תפקיד, בדרך להפקת סרט קולנוע, או סדרת טלוויזיה, התורם לשיפור התסריט על ידי מתן הערות והצעות מבניות לקיצורי סצנות או דיאלוגים, מחיקת סצנות, תיקוני סגנון, הצעות לדיאלוגים, הערות בונות והארות על העלילה, הדמויות, הדיאלוגים וכל אלמנט אחר הקשור לכתיבה, ומתן משוב ליוצר. עורך התסריט לא מתחיל בעבודתו לפני הדפסת הטיוטה הראשונה של התסריט. עורך התסריט לא מקבל קרדיט כשותף לתסריט, גם אם היה לו חלק מרכזי, ממשי או מכריע בעיצובו הסופי.
תפקידו של עורך תסריט שונה מתפקידו של מנהל תסריט על אף שיכול להיגרם בלבול קל בין שני התפקידים, הנובע מהבנה לא נכונה, בעיקר בשל הסמנטיקה הכמעט זהה של השמות. עורך התסריט מלווה את הסרט העלילתי משלב הטרום-יצור שלו ועד לסיום הסרטתו. מנהל התסריט ממונה על ידי המפיק בתחילת ההסרטה ומופקד על המשכיות.
בארצות הברית

בארצות הברית, עורך התסריט, הנקרא סקריפט דוקטור ורכז תסריטים, מסייע לתסריטאי, או לצוות התסריטאים, לפתח את סיפור העלילה וליישב קונפליקטים אמנותיים בדרך פשרה; מטפל בבעיות איות ופיסוק, מוודא את סדר ההמשכיות וההיגיון והכתיבה בפורמט תסריטאי נכון; מוודא סיכויים לתביעה. כל טיוטה חדשה של התסריט מועברת לטיפולו של עורך התסריט, שמסמן בכתב את תיקוניו ואף רשאי ליצור טיוטות בעצמו, שיועברו לאישור היוצרים, המפיקים והתסריטאים. במקרים רבים הוא אף מטפל בבעיות של רב-לשוניות, ואחראי לתרגום נכון ומדויק משפה לשפה, כאשר יש צורך בכך. בדרך כלל, התסריט עובר טיוטות רבות, דבר המקשה על תפקידו של עורך התסריט, אך מסייע בהשגת תוצאה המקובלת על ההפקה.
בישראל

שמו התקין של התחום חדר לישראל בעשור הראשון של המאה העשרים ואחת, תחילה בדרמות טלוויזיוניות, ואחר כך חלחל גם לתעשיית הקולנוע הישראלית ולשאר התוכניות, עד כי במצב הנוכחי המדיה הקולנועית והטלוויזיונית כולה מסתייעת בשירותיו של עורך תסריט. שנים רבות לפני כן, אדם בתפקידו כעורך תסריט בתעשיית הקולנוע הישראלית זכה לזיכוי ב"תודות" או לא זוכה כלל, ואילו בתעשיית הטלוויזיה כונה התפקיד "עורך אחראי", מתוקף היותו של העורך אחראי מטעם הגוף המשדר. בדרך כלל שיקוליו של העורך האחראי היו אינטרסנטיים והתערבותו בתוכן מועטה.[דרוש מקור]
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007531958705171  LCCN: sh86007603
עגורן גשר

עגורן גשר
עגורן גשר הוא מנוף (עגורן) המותקן בתקרת אולמות ייצור או מחסנים, ונועד להרמה ושינוע חומרים או חלקים כבדים. יתרונו של העגורן מסוג זה שהוא מרחף מעל למשטח העבודה ויכול לנוע לכל נקודה באזור הכיסוי שלו ללא כל הפרעה למעט קירות ועמודים. הוא משמש להעברת חומר מנקודה לנקודה, העמסת חומר וסיוע בהרכבת מכונות וציוד.
מבנה העגורן

לעגורן הגשר שלושה צירי תנועה: אורכי, רוחבי וציר הגובה. העגורן מורכב מקורת רוחב אחת או יותר (מיפתח העגורן) אשר באמצעות גלגלים ומערכת הנע מונחת בקצותיה על שתי קורות אורך ויכולה לנוע לאורכן. כך מתקבל ציר התנועה האורכי. על הקורה מותקנת כננת אשר יכולה לנוע לאורך הקורה אף היא בעזרת גלגלים ומערכת הנע. מכאן מתקבל ציר התנועה הרוחבי. הכננת היא מערכת הרמה הכוללת גלגלת, כבל ומנוע. על הגלגלת נגלל כבל ובקצה וו או אמצעי תפיסה אחר.
עגורני גשר מיועדים לשאת משקלים כבדים ויכולים להגיע לעומסים של 800 טונות. מפתחי העגורן יכולים להגיע עד 60 מטר.
קורות האורך נתמכות על עמודים המותקנים בצידי אזור הכיסוי של העגורן או מהווים חלק מהמבנה עצמו. כדי להגיע למיפתחים גדולים ומשקלים גבוהים יש צורך בשתי קורות רוחב עליהם מותקנת עגלה המהווה כננת.
אמצעי התפיסה של עגורן הגשר מגוונים ומותאמים ליישום: ווים רגילים, שרשראות עם מענבים, חובקים צורתיים (לדוגמה: חבק להרמת גלילי נייר בבית דפוס), זרועות עם פיות ואקום נצמדות להרמת חומרים שטוחים (פחים, זכוכית) או אלקטרומגנט.
תפעול העגורן

העגורן מופעל מהקרקע באמצעות כבל חשמלי ומערכת בקרה או באמצעות מערכת בקרה מרחוק על ידי רדיו או תת-אדום. לרוב העובד מחזיק את מערכת הבקרה בידו ומתקדם יחד עם העגורן.
מערכות בקרה, גובלי תנועה ועומס, התראות בפני עומס יתר ומפסקי בטיחות מותקנים על העגורן כדי להגן על העובדים, המבנה והעגורן עצמו. עגורן הגשר מוגדר מתקן הרמה וחייב במדינת ישראל ברישוי ובבדיקות תקינות תקופתיות על פי תקנות הבטיחות.
ראו גם

עגורן
מנוף (כלי)
עגל אורלוב

| --- | --- |

 
 מאכלים
 על שם:  ניקולאי אלכסייביץ אורלוב 
 מוצא:  צרפת 
 ממציא:  Urbain Dubois 
 מרכיבים עיקריים:  עגל, Soubise sauce, דיקסל, רוטב מורניי 
 
עגל אורלוב, או עגל הנסיך אורלוב, או בשר עגל אורלוב (בצרפתית: Veau Orloff או Veau Orlov) היא מנה מהמאה ה-19 של המטבח הצרפתי, אשר נוצרה על ידי השף הצרפתי Urbain Dubois בשרותו של הנסיך אורלוב, לשעבר שגריר רוסיה בצרפת.
מאפיינים

המנה מורכבת מנתח בשר עגל מאודה-צלוי, פרוס דק, ממולא בשכבה דקה של פטריות קצוצות דק שנקרא דיקסל (פירושו קישוט או מלית העשויים במיוחד מפטריות מוקפצות קצוצות דק) ובצל (כמו סוביז שהוא רוטב על בסיס בשמל המכיל בצל מסונן או טחון) בין הפרוסות, ואז מורכבת מחדש בצורה המקורית. לאחר מכן היא מכוסה ברוטב מורניי (רוטב בשאמל עם גבינה) ומושחם בתנור.
מנות דומות פופולריות כיום ברוסיה, שם הן בדרך כלל נקראות בשר בסגנון צרפתי (ברוסית: мясо по-французски). בסוגים אלה, בשר עגל מוחלף לרוב בסוגי בשר זולים יותר, כגון בשר בקר או חזיר, ורוטב המורני עשוי להיות מוחלף במיונז. לעיתים קרובות מוסיפים גם שכבה של תפוחי אדמה פרוסים.
גלריה

"בשר נוסח צרפתי" מנה רוסית מודרנית
ראו גם

רשימת תבשילי קדירה
רשימה של מנות פטריות
רשימה של מנות רוסיות
רשימת מנות עגל
הערות שוליים

1 2 3  Jennifer Eremeeva. Veal Orlov: A dish fit for a prince. Russia Beyond, February 26, 2014
1 2  Duc Mityagov. 'French meat' brings a taste of 18th century Russia to your table. Russia Beyond, January 27, 2017
עידה

בהלכה האסלאמית (שריעה), עידה (בערבית: العدة, תעתיק מדויק: אלעִדה) היא תקופת המעבר של אישה אשר התאלמנה או אשר התגרשה. במהלך פרק הזמן הזה היא אינה יכולה להתחתן עם גבר חדש. תכליתה של תקופת הזמן הזאת היא להבטיח ככל הניתן שבמקרה שהאישה נמצאת בהיריון, תהיה ודאות באשר לזהות האב של הצאצא.
אורך תקופת העידה תלוי בכמה וכמה גורמים: על פי סורת א-טלאק, במקרי גירושין תקופת העידה היא שלושה חודשים, אלא אם האישה בהיריון, אז היא נמשכת עד שהיא יולדת. במקרה שהאישה גורשה על ידי בעלה לפני שהנישואים מומשו, אין תקופת המתנה לאחר הגירושין. אישה שבעלה נפטר, העידה שלה אורכת ארבעה חודשים ועשרה ימים מיום הפטירה של הבעל, בין אם הנישואים מומשו ובין אם לאו. חכמי הדת האסלאמיים גורסים כי תקופת הזמן הזאת גם מאפשרת לאלמנה הטרייה להתאבל, וגם שומרת ומגינה עליה מפני ביקורת אם היא החליטה להתחתן שוב. כמו כן, הדבר עוזר לדעת באופן ודאי יותר אם האישה בהיריון או לא.
הערות שוליים

↑  Swisher, Clarice, 1933-, The spread of Islam, Greenhaven Press, 1999
↑  Ibn al-Naqīb, Aḥmad ibn Luʼluʼ, -1368., Reliance of the traveller: the classic manual of Islamic sacred law ʻUmdat al-salik, Rev. ed, Beltsville, MD, U.S.A.: Amana Publications, 1999
↑  Quṭb, Sayyid, 1906-1966., Milestones, Reprint ed, New Delhi: Islamic Book Service, 2005
↑  Different types and periods of ‘idda (waiting period) - islamqa.info, islamqa.info (באנגלית)
↑  Warner, Bill, Sharia law for the non-Muslim, [Nashville, Tenn.]: Centre for the Study of Political Islam, 2010
↑  Widow observing ‘iddah going out due to necessity - islamqa.info, islamqa.info (באנגלית)
↑  A two-hour Koran, United States: Center for the Study of Political Islam
↑  Warner, Bill, The Hadith: the Sunna of Mohammed, Center for the Study of Political Islam
| --- | --- |
בקרת זהויות :  TDVİA: iddet 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
עונת 2007 בליגת העל הרוסית בכדורגל

| --- | --- |

 תקופת התחרות:  10 במרץ 2007 – 11 בנובמבר 2007 (247 ימים) 
 מספר משתתפות:  16
 הזוכה:  זניט סנקט פטרבורג
 מספר משחקים:  240 
 → 20062008 ←
 
שחקני זניט עם גביע האליפות, 11 בנובמבר 2007
עונת 2007 בליגת העל הרוסית הייתה העונה החמישית של הפרמייר-ליג הרוסי במתכונתו החדשה והעונה ה-16, מאז 1991. העונה שוחקה מה-10 במרץ ועד ה-11 בנובמבר 2006.
זניט סנקט פטרבורג זכתה לראשונה בתולדותיה באליפות הליגה הרוסית ובפעם השנייה באליפות הליגה הבכירה, לאחר שזכתה באליפות ליגת העל הסובייטית בעונת 1984 בלבד.
העונה הייתה אחת המותחות בתולדות הליגה כשאלופת הליגה הוכתרה רק במחזור האחרון של הליגה, זאת כשבמחזור 13, ארבע קבוצות צברו את אותו מספר נקודות: צסק"א, מוסקבה, ספרטק וזניט. בסיום העונה מוסקבה סיימה תשיעית, כאשר ספרטק מוסקבה הוכתרה כסגנית האלופה, בעוד צסק"א מוסקבה, אלופת העונה הקודמת, סיימה במקום השלישי. זניט הפכה לקבוצה הלא-מוסקבאית השנייה בתולדות רוסיה שזוכה באליפות, לאחר שקודם לכן עשתה זאת אלניה ולדיקווקז בעונת 1995.
בסיום העונה הודחו מהליגה רוסטוב וקובאן קרסנודאר.
הקבוצות

| --- | --- |
 אמקאר פרם  דינמו מוסקבה  זניט סנט פטרבורג  קריליה סובייטוב סמרה  קובאן קרסנודאר  לוקומוטיב מוסקבה  לוצ'-אנרגיה ולדיווסטוק  מוסקבה:  רוסטוב  רובין קאזאן  סאטורן ראמנסקו  ספרטק מוסקבה  ספרטק נלצ'יק  טום טומסק  חימקי מחוז מוסקבה  צסק"א מוסקבה
הקבוצות > מאמני הקבוצות

| מועדון | מאמן ראשי | קפטן | פיטורי מאמנים |
| --- | --- | --- | --- |
| אמקאר פרם | רוסיה ראשיד רחימוב | קזחסטן אלכסיי פופוב |  |
| דינמו | רוסיה אנדריי קובלב | רוסיה דמיטרי חוחלוב |  |
| זניט סנקט פטרבורג | הולנד דיק אדבוקאט | אוקראינה אנטולי טימושצ'וק |  |
| קריליה סובייטוב סמרה | רוסיה אלכסנדר טרחאנוב | רוסיה אנטון בוביור | רוסיה סרגיי אובורין (לאחר מחזור 20) |
| קובאן קרסנודאר | רוסיה סופרבי יישוגוב | רוסיה ויטאלי קאלשין | אוקראינה פאבל יאקובנקו (לאחר מחזור 5) רוסיה לאוניד נזארנקו (לאחר מחזור 19) |
| לוקומוטיב מוסקבה | רוסיה אנטולי בישובץ | רוסיה דיניאר ביליאלטדינוב |  |
| לוצ'-אנרגיה ולדיווסטוק | רוסיה סרגיי פאבלוב | רוסיה דמיטרי סמירנוב |  |
| מוסקבה | רוסיה לאוניד סלוצקי | מולדובה ראדו רבז'ה |  |
| רוסטוב | רוסיה אולג דולמאטוב | רוסיה מיכאיל אוסינוב | רוסיה סרגיי בלאחנין (אחרי מחזור 16) אוקראינה פאבל יאקובנקו (לאחר מחזור 17) |
| רובין קאזאן | טורקמניסטן גורבן ברדייב | אוזבקיסטן אנדריי פיודורוב |  |
| סאטורן ראמנסקו | רוסיה גאז'י גאז'ייב | רוסיה אלכסיי איגונין | סלובקיה ולדימיר ווייס (לאחר מחזור 10) |
| ספרטק מוסקבה | רוסיה סטניסלב צ'רצ'סוב | רוסיה ייגור טיטוב | רוסיה ולדימיר פדוטוב (לאחר מחזור 13) |
| ספרטק נלצ'יק | רוסיה יורי קרסנוז'ן | מונטנגרו מיודראג ז'ודוביץ' |  |
| טום טומסק | רוסיה ולרי פטראקוב | רוסיה ולרי קלימוב |  |
| חימקי | סרביה סלבוליוב מוסלין | רוסיה אנדריי טיכונוב | רוסיה ולדימיר קזאצ'יונוק (לאחר מחזור 23) |
| צסק"א מוסקבה | רוסיה ולרי גזאייב | רוסיה סרגיי איגנאשביץ' |  |
הסופר קאפ הרוסי

משחק הסופר קאפ הרוסי 2007 הפגיש בין אלופת רוסיה 2006 צסק"א מוסקבה ומחזיקת הגביע הרוסי בכדורגל 2006/2007 ספרטק מוסקבה. המשחק נערך ב-3 במרץ 2007 באצטדיון לוז'ניקי.
הטורניר סימן את פתיחת עונת 2006 וזכתה בו צסק"א מוסקבה לאחר שגברה על יריבתה בתוצאה 3:2.
טבלת הליגה

| מק' | קבוצה | מש' | נצ' | תיקו | הפ' | ה"ש | יחס | נק' | הערות |
| --- | --- | --- | --- | --- | --- | --- | --- | --- | --- |
| ‏1 | זניט סנקט פטרבורג | ‏30 | ‏18 | ‏7 | ‏5 | ‏44 - 19 | ‏+25 | ‏61 | שלב המוקדמות השלישי של ליגת האלופות |
| ‏2 | צסק"א מוסקבה | ‏30 | ‏21 | ‏3 | ‏6 | ‏60 - 26 | ‏+34 | ‏60 | שלב המוקדמות השני בליגת האלופות |
| ‏3 | ‏ספרטק מוסקבה | ‏30 | ‏16 | ‏7 | ‏7 | ‏49 - 36 | ‏+13 | ‏56 | ‏שלב המוקדמות בגביע אופ"א |
| ‏4 | ‏לוקומוטיב מוסקבה | ‏30 | ‏14 | ‏8 | ‏8 | ‏47 - 32 | ‏+15 | ‏56 | ‏שלב המוקדמות בגביע אופ"א |
| 5 | טורפדו מוסקבה | 30 | 15 | 4 | 11 | 39 - 32 | +7 | 54 |  |
| 6 | שיניק ירוסלבל | 30 | 13 | 8 | 9 | 41 - 37 | +4 | 44 |  |
| 7 | סאטורן ראמנסקו | 30 | 13 | 8 | 9 | 42 - 37 | +5 | 41 |  |
| 8 | קריליה סובייטוב סמרה | 30 | 12 | 6 | 12 | 38 - 33 | +5 | 40 |  |
| 9 | מוסקבה | 30 | 11 | 5 | 14 | 27 - 34 | -7 | 40 |  |
| 10 | רובין קאזאן | 30 | 8 | 9 | 13 | 36 - 42 | -6 | 33 |  |
| 11 | אמקאר פרם | 30 | 7 | 10 | 13 | 29 - 49 | -20 | 30 |  |
| 12 | רוסטוב | 30 | 8 | 6 | 16 | 31 - 42 | -11 | 29 |  |
| 13 | דינמו מוסקבה | 30 | 6 | 11 | 13 | 32 - 42 | -10 | 29 |  |
| 14 | אלניה ולדיקווקז | 30 | 6 | 10 | 14 | 20 - 39 | -19 | 28 |  |
| ‏15 | קובאן קרסנודאר | ‏30 | ‏5 | ‏10 | ‏15 | ‏22 - 43 | ‏-21 | ‏28 | ‏הדחה לליגת המשנה הרוסית |
| ‏16 | רוטור וולגוגרד | ‏30 | ‏5 | ‏8 | ‏17 | ‏24 - 45 | ‏-21 | ‏22 | ‏הדחה לליגת המשנה הרוסית |

מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות
מלכי השערים

| # | כדורגלן | קבוצה | שערים |
| --- | --- | --- | --- |
| 1-2 | רוסיה רומן פבליוצ'נקו | ספרטק מוסקבה | ‏14 (2)* |
| 1-2 | רוסיה רומן אדמוב | מוסקבה | 14 (3) |
| 3-4 | ברזיל ז'ו | צסק"א | 13 (1) |
| 3-4 | ברזיל ואגנר לאב | צסק"א | 13 (2) |
| 5-6 | רוסיה פאבל פוגרבניאק | זניט סנקט פטרבורג | 11 (2) |
| 5-6 | רוסיה דמיטרי סיצ'וב | לוקומוטיב | 11 (2) |
| 7-8 | רוסיה אנדריי ארשבין | זניט סנקט פטרבורג | 10 |
| 7-8 | בולגריה מרטין קושב | אמקאר פרם | 10 (3) |
* שערי עונשין.
ספר מוקלט

קלטת שמע המכילה חלק מספר מוקלט
ספר מוקלט, או ספר קולי (באנגלית: Audiobook) הוא הקלטה קולית של מלל מדובר של ספר. מרבית הספרים המוקלטים הם הקלטה של אדם הקורא מספר מודפס. ספר מוקלט עשוי להכיל שינויים מהמקור המודפס או להכיל חומר שמעולם לא הגיע לדפוס. השינויים יכולים להיות עריכה מחודשת, המחזה קלה בדומה לתסכית, הוספה של מעט מוזיקה והוספה של סימנים העוזרים להתמצא בחומר כמו תיאור מילולי של האיורים המופיעים בספר המוקרא. ספרים מוקלטים הופצו בעבר על גבי קלטת שמע, תקליטור וכיום כקובצי קול ממוחשבים. הספרים מוקלטים בידי קריינים/מדבבים מקצועיים או הסופרים עצמם.
היסטוריה

בארצות הברית התחילו ספריות להשאיל ספרים מוקלטים לעיוורים לפני כמאה שנים. הפדרציה האמריקאית לעיוורים התחילה להקליט ספרים בשנת 1931. בשנת 1932 הוקצה תקציב של $100,000 כדי לבצע את הוראות החוק לספק ספרים למבוגרים עיוורים. הוקם "פרויקט, ספרי מבוגרים לעיוורים". גם בקנדה התחילו להקליט ספרים באותה שנה. בראשית הדרך הוקלטו הספרים על גבי קלטות שמע, ובסביבות 1990 נכנסו לשימוש תקליטורי CD. מדובר היה בפורמט חדש לקריאה, שעורר דיון ער והתנגדויות מכיוונים שונים. היו שהתנגדו לתוכנית מפני שטענו שעדיף להקדיש את התקציב לספרים בכתב ברייל והיו שהתנגדו לפורמט כולו וטענו שהאזנה אינה נחשבת לקריאה של ממש.
יו"ר ועדת הספריות האמריקניות לנושא העיוורים אדוורד מ. פיטרסון כתב בשנת 1934 מאמר בשם "הספר המדבר" ובו הציע תחזית אופטימית "באמצעות לימוד קפדני של הנושא, ספרנים יפתחו דרכים ואמצעים להרחיב את השימוש הספרים מדברים ככלי עזר לספרות המודפסת, ועל ידי כך יביאו ידע, לימוד, תרבות והנאה לכל אדם המעוניין בכך".
בהתחלה, מבחר הספרים המוקלטים היה מצומצם מאוד בגלל עלויות ההפקה והתשלום לקריינים וכן בגלל בעיות של זכויות יוצרים. הפצתם של הספרים הייתה מוגבלת לעוורים בלבד. ההתפתחות העיקרית בתחום חלה בשנת 1975, כאשר החלו למכור ספרים מוקלטים על גבי קלטות. הספרים התחבבו על נוסעים בנסיעות ארוכות ויצאו מהתדמית של ספרים לבעלי מוגבלויות או לעצלנים. ספרי שמע הפכו למוצר צריכה לאנשים עסוקים שהאזינו לספרים תוך כדי ביצוע מטלות נוספות.
מסקר שערכה החוקרת הלן אֵרון (Aron) בשנת 1992 עלה כי צרכני הספרות המוקלטת היו בעיקר גברים מבוגרים, משכילים ומבוססים שמבלים זמן רב מדי יום בנסיעה לעבודה. הם קראו גם ספרים מודפסים וספרי השמע היו תוספת לקריאה.
ישנם הבדלים משמעותיים בין ספרים מוקלטים המיועדים לעיוורים, לבין ספרים בהוצאות מסחריות, אשר מיועדים לקהל הרחב. ההבדלים מתבטאים בסגנון הקריאה, במאפייני הקריין, בקצב הקריאה ועוד. הבדלים אלו באו לידי ביטוי בכך שהספרים שהיו מיועדים לקהל הרחב כונו בעבר "ספרים מדברים", ולא ספרים מוקלטים.
היסטוריה > התרחבות בעשור השני של המאה ה-21

בתחילת העשור החלו מכירות ספרי השמע לגדול באופן משמעותי עם העלייה בזמינות טלפונים חכמים ומכשירי קצה אחרים. קהל השומעים התרחב וההאזנה הפכה לדרך לניצול זמן במקביל לפעולה נוספת כמו נהיגה, ריצה או ניקיון הבית. ב-2016 דיווח ה'ניו יורק טיימס' שעל אף שרווחי המו"לים ירדו ברבעון הראשון של 2016, מכירות ספרי השמע עלו ב-35.3 אחוז. מספר הכותרים של ספרי השמע גדל בכמעט 400 אחוז בין 2011 ל-2015 צמיחה זו מרשימה במיוחד בהשוואה לירידה במכירות הספרים הדיגיטליים (E-books) בתקופה המקבילה ב-2016. המו"לים המובילים בארצות הברית- הרפר קולינס, האצ"ט, סיימון & שוסטר ופינגווין-רנדום האוס דיווחו על ירידה של 5% במכירות הספרים האלקטרונים ועל כך שחטיבות הדיגיטל שלהם שומרות על רווחיות בזכות הספרים המוקלטים. הוצאת "הארפר קולינס" דווחה על עלייה של 47% בהורדות ספרים מוקלטים לעומת 2016.
בדצמבר 2017 פורסם בgood reader מאמר בנושא מגמות גלובליות בספרי שמעבמאמר נטען שהספרים המוקלטים הם פלח השוק בעל שיעור הצמיחה הגבוהה ביותר בתעשיית המו"לות הדיגיטלית. בשנת 2017 נמכרו ספרי שמע בשוק האמריקני בסכום של 2.5 מיליארד דולר. על פי המאמר דיווח" איגוד המו"לים לשמע האמריקני" בדוח השנתי של 2017 על עלייה של 33.9% במספר הספרים המוקלטים שראו אור לעומת 2016, ומדובר ככל הנראה בכ-79 אלף ספרים חדשים. על פי נתוני המאמר 26% מהאמריקאים הקשיבו לספר מוקלט בשנת 2017 וההאזנה נפוצה במיוחד בקרב קהל צעיר- 48% מהמאזינים לספרים מוקלטים הם בני פחות מ-35, ורבים מתוכם בני נוער.
מגמות בולטות בתחום הספרים המוקלטים ב-2017:
עליה של 29% בהאזנה לספרים מוקלטים באמצעות טלפונים חכמים.
עיקר ההאזנה לספרים מתקיימת בבית (57%), בכלי הרכב (32%). בדרך כלל תוך כדי ההאזנה מבצעים מטלות נוספות.
אנשים נהנים להקשיב לספרים מוקלטים משלוש סיבות עיקריות: הם יכולים לעשות משהו נוסף במקביל להאזנה, הספרים המוקלטים זמינים עבורם בכל מקום, והם נהנים מכך שמישהו מקריא להם סיפור.
חברת אמאזון פעילה בתחום הספרים המוקלטים באמצעות שירות Audible אולם על פי פרסומים שונים בקרוב תוסיף גוגל לשירותיה גם ספרי אודיו ותתחרה בה.